Аполон Григориев
Обаяние

Превод от руски: Иванка Павлова, —

chitanka.info

С безумната радост да страдам

макар да не си ме дарила,

от чара ти чуден отпадам,

владееш ме е тайнствена сила.

Очите ти мили съзра ли —

под своите тъмни ресници

лазура небесен побрали, —

неволно присвивам зеници.

В отмала и трепет неясен

замряло е моето тяло.

Брътвежът по детски прекрасен

пленява сърцето изцяло.

Сънувам, от дрямка унесен,

морето широко, вълните

и плувам под свода небесен

в екстаз, преизпълнил гърдите.

Сърцето ми болно заспива,

люляно в морето безбрежно,

забравило мъка горчива,

надежда и щастие прежно.

Бленувам живота чудесен

на детството, толкова кратко,

когато заспивах след песен,

след приказка в люлката сладко.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.